
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra proiectului de Lege privind trecerea unor bunuri imobile din domeniul public al statului şi din administrarea Administraţiei Naţionale "Apele Române" - Administraţia Bazinală de Apă Dobrogea - Litoral în domeniul public al comunei Maliuc, judeţul Tulcea, trimis Comisiei juridice, de disciplină şi imunităţi şi Comisiei pentru administraţie publică şi amenajarea teritoriului, cu adresa nr. PL- x 426 din 6 noiembrie 2017 şi înregistrată cu nr. 4c-11/1058 din 7 noiembrie 2017, respectiv cu nr. 4c-6/395/2017.
     În raport cu obiectul şi conţinutul său, proiectul de lege face parte din categoria legilor organice.

                  PREŞEDINTE,                                            PREŞEDINTE,                                           

              Eugen NICOLICEA                                Florin Claudiu ROMAN

RAPORT  COMUN

asupra proiectului de Lege privind trecerea unor bunuri imobile din domeniul public al statului şi din administrarea Administraţiei Naţionale "Apele Române" - Administraţia Bazinală de Apă Dobrogea - Litoral în domeniul public al comunei Maliuc, judeţul Tulcea
(PLx.426/2017)


 În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, prin adresa nr. PLx.426 din 6 noiembrie 2017, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate spre dezbatere în fond cu proiectul de Lege privind trecerea unor bunuri imobile din domeniul public al statului şi din administrarea Administraţiei Naţionale "Apele Române" - Administraţia Bazinală de Apă Dobrogea - Litoral în domeniul public al comunei Maliuc, judeţul Tulcea.
Potrivit dispoziţiilor art. 75 din Constituţia României, republicată, şi ale art.92, din Regulamentul Camerei Deputaţilor, republicat, cu modificările şi completările ulterioare,Camera Deputaţilor este Cameră decizională. 

Consiliul Legislativ, prin avizul nr. 609 din 26.07.2017, a avizat negativ iniţiativa legislativă.

Senatul, în calitate de primă Cameră sesizată, a adoptat proiectul de lege, în şedinţa din 30 octombrie 2016.
Comisia pentru buget, finanţe şi bănci, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au avizat favorabil iniţiativa legislativă.

Proiectul de lege are ca obiect de reglementare trecerea unor bunuri imobile, reprezentând alimentările cu apă din localităţile Gorgova şi Partizani, din domeniul public al statului şi din administrarea Administraţiei Naţionale „Apele Române” - Administraţia Bazinală de Apă Dobrogea-Litoral în domeniul public al comunei Maliuc, judeţul Tulcea. 



Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 21 noiembrie 2017. Din numărul total de 25 membri ai Comisiei pentru administraţie publică şi amenajarea teritoriului au participat la dezbateri 25 deputaţi. La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Adriana Petcu, Secretar de stat – Ministerul Apelor şi Pădurilor şi doamna Sirma Caraman, Secretar de stat – Ministerul Dezvoltării Regionale, Administraţiei Publice şi Fondurilor Europene.


Membrii Comisiei juridice, de disciplină şi imunităţi au dezbătut proiectul de lege în şedinţa din 12 noiembrie 2017. 


La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În urma dezbaterilor, membrii celor două Comisii au hotărât, cu majoritate de voturi, adoptarea proiectului de Lege privind trecerea unor bunuri imobile din domeniul public al statului şi din administrarea Administraţiei Naţionale "Apele Române" - Administraţia Bazinală de Apă Dobrogea - Litoral în domeniul public al comunei Maliuc, judeţul Tulcea.

În raport cu obiectul şi conţinutul reglementării, proiectul de lege face parte din categoria legilor organice.

